Wyntoerisme - Wikipedia\n'n Tipiese proevertrek in 'n wynmakery.\nWyntoerisme, vinitoerisme of enotoerisme verwys na toerisme wat die proe, verbruik of aankoop van wyn, dikwels by die bron van die wyn self, insluit. Waar ander soorte toerisme dikwels passief van aard is, kan enotoerisme bestaan uit besoeke aan wynkelders, wynproe, wingerde of selfs aktief aan die oes deelneem.\n'n Wynmuseum in Graffigna, San Juan, Argentinië\nWyntoerisme is 'n betreklik nuwe vorm van toerisme. Die geskiedenis wissel baie van streek tot streek, maar op plekke soos die Napa-vallei AVA en Wine Country het dit sterk gegroei sedert 'n gesamentlike bemarkingspoging in 1975 geïmplementeer is.\nAnder streke, soos Katalonië, Spanje, het eers in die middel van die 2000's begin met hul wynbemarking, met die fokus veral op hoe dit 'n alternatiewe vorm van toerisme kan wees vir die strande waarvoor Spanje algemeen bekend is.\nDie industrie rondom wyntoerisme het gedurende die eerste dekade van die 21ste eeu aansienlik gegroei. In die Verenigde State het 27 miljoen reisigers, oftewel 17% van die Amerikaanse ontspanningsreisigers, aan kulinêre of wynverwante aktiwiteite deelgeneem. In Italië is die syfer ongeveer vyf miljoen reisigers, met 'n inkomste van 2,5 miljard euro. \n"Enotoerismedag" word elke jaar op die tweede Sondag van November gevier om kelderbesoeke in Duitsland, Oostenryk, Slowenië, Spanje, Frankryk, Griekeland, Hongarye, Italië en Portugal te bevorder. In Noord-Amerika is die eerste wyntoerismedag vir 11 Mei 2013 gestig met gebeure wat regoor die kontinent geskeduleer is.\nChili het die afgelope paar jaar sy wyntoerismebedryf laat groei, met 'n aantal toerismeroetes wat regoor die land geopen is, verskeie van hulle bied ook oornagverblyf aan.\nDie meeste besoeke aan wynmakers vind plaas op of naby die perseel waar die wyn geproduseer word. Besoekers leer gewoonlik die geskiedenis van die kelder, kyk hoe die wyn gemaak word en proe dan die wyne. By sommige wynkelders word verblyf in 'n klein gastehuis by die kelder aangebied. Baie besoekers koop die wyne wat deur die wynmakery op die perseel vervaardig word, en is verantwoordelik vir tot 33% van hul jaarlikse verkope. \nBaie klein, lae produksiestreke soos Priorat, Katalonië fokus op klein, intieme besoeke met die eienaar as gasheer en sluit wandelinge deur die wingerde in om besoekers te help om die unieke eienskappe van die streek te verstaan.\nMeer uitgebreide proeë kan horisontale en vertikale proeë insluit, sowel as volledige maaltye wat die wyne voorop vertoon. \nNamate die wyntoerismebedryf ryp geword het, is bykomende aktiwiteite by besoeke bygevoeg soos om op elektriese hulpfietse te trap, genaamd 'burricleta'. \nDie meeste toerisme-agentskappe beskou dit as 'n segment van die bedryf met 'n geweldige groeipotensiaal en meld dat dit in sommige streke slegs 20% van sy volle potensiaal funksioneer.\n↑ "History and Timeline" Geargiveer 15 Augustus 2012 op Wayback Machine Napa Valley Vintners\n↑ 3,0 3,1 "Popularity of wine tourism grows" (in Engels). Italy Magazine. 12 Mei 2012. Geargiveer vanaf die oorspronklike op 12 Januarie 2020. Besoek op 14 Augustus 2012.\n↑ "Enotourism Day 2012 is coming!" Hudin.com (abonnement vereis)\n↑ "Enotourism | Wines of Chile". www.winesofchile.org. Besoek op 2018-07-10.\n↑ , http://www.vinologue.com/books/emporda/\nJ Carlsen, S Charters, Edith Cowan Universiteit (redakteurs), Global Wine Tourism, Cabi Publishing (2006) ISBN 184593170X\nBNF: cb16153844r (data)\nOntsluit van "https://af.wikipedia.org/w/index.php?title=Wyntoerisme&oldid=2218022"\nDie bladsy is laas op 25 Junie 2020 om 22:58 bygewerk.


fliekNET beskikbaar Desember, Januarie\nWed 30 Nov 2016, 10:00\nDie jaar lê al op sy rug en soos Kersfees vir ons wink is dit vir kykNET lekker om die nuus te deel dat die gewilde fliekNET-kanaal weer vanaf 1 Desember 2016 tot 31 Januarie 2017 op DStv Premium beskikbaar gaan wees. Die tydelike fliekkanaal sal weer oudergewoonte beskikbaar wees op DStv-kanaal 198.\n“kykNET is deesdae sinoniem met Afrikaanse film en dit is ‘n voorreg om die gehalte films van die afgelope paar jaar met ons kykers te kan deel,” verduidelik Karen Meiring, Direkteur kykNET-Kanale.\nKykers kan uitsien na die romantiese komedie Mooirivier wat vyf paartjies volg op hul reis na liefde. Daar is ook die Jeanne Goosen-komedie ‘n Paw-Paw vir my Darling wat spog met ‘n uitsonderlike rolverdeling en dan sorg Albert Maritz vir ‘n hartroerende vertolking in die drama ‘n Man soos my pa.\nDie kleinspan kan uitsien na die avonture van Maya die By terwyl Edwin van der Walt en Vilje Maritz die tieners se harte ‘n bietjie vinnger sal laat klop in die branderplank-film, Die Pro.\nSkakel in op DStv-Kanaal 198 vanaf 1 Desember tot 31 Januarie vir die mooiste stories in Afrikaans.\nDie volledige program sal binnekort beskikbaar wees op www.kyknet.tv.


Hulle hou jou veilig … - Mogol Pos\nHulle hou jou veilig …\nMonster Sekuriteit met eienaars Gerhard Hermann en Francois Roets het in November 2014 die stap geneem en ‘n sekuriteitsbesigheid in Lephalale op die been gebring met twee privaatvoertuie, een maatskappyvoertuig, min kapitaal en slegs een kliënt wat genoeg vertroue in hulle gehad het. Nou, na ongeveer twee en ‘n half jaar, kyk hulle nie terug nie.\nNamate Monster Sekuriteit vertroue ingeboesem het, het al hoe meer mense van hul dienste gebruik begin maak en gedurende hul eerste bestaansjaar het die getal kliënte tot 210 gestyg en dit groei nog maandeliks eksponensieel.\nVolgens Gerhard en Francois is goeie dienslewering, goeie produkte in bekende handelsname en goeie nasorgdiens dit wat hulle onderskei van die res van hul kompetisie. “Ons het baie kapitaal in gevorderde tegnologie asook in die beheerkamer geïnvesteer. Ons maak ook gebruik van uiters ervare en goed opgeleide personeel”, sê hulle. Tans beveilig Monster Security meer as 100 besighede in die dorp en uit die aard van die saak talle en talle residensiële eiendomme.\nDienste wat deur hulle aangebied word sluit in: 24 uur gewapende reaksie, 24 uur alarmmonitering, sekuriteits- en CCtv-stelsels, toegangbeheersisteme, sekuriteitswagte en hulle beman tans die Ellisras Noodkanaal namens EZT Communications. Binnekort gaan hulle ook deel vorm van die Afriforum Buurtwag.\nMonster Sekuriteit neem die veiligheid van die dorp en sy mense baie ernstig op: “Dit is ononderhandelbaar!”. Hulle het tans 45 personeellede in diens en doen die meeste van hulle aankope plaaslik, want local is lekker.\nSkakel hulle gerus by 014 763 1295 of 076 959 7514.\nPrevious Article SED projects\nNext Article Medupi CSI Projects


Leier Nuusbrief Oktober Deel 2 Ekerk - Jesus sigbaar, voelbaar, verstaanbaar\nVermeerder jou durf\nShannon Huffman Polson (“The Grit Factor: Courage, Resillience and Leadership in the Most Male-Dominated Organization in the World”) was een van die eerste vroue wat die Apache- helikopters in die Amerikaanse weermag gevlieg het. Sy praat onder andere oor idees om jou moed te vermeerder.\n1. Bepaal jou kern doel in die lewe\nDie wetenskap is duidelik: ons internaliseer iets beter, as dit in die vorm van ‘n storie is. Vir die beste resultate moet jy die wetenskap met ‘n storie kombineer. Die probleem is dat min navorsers gemaklik is om hulle ondervindings te deel. Hulle vind dit maak hulle kwesbaar. Om moed te vermeerder, moet leiers hulle stories, wat diep persoonlik is, openlik deel met ander.\nJy begin altyd met ‘Hoekom?” - jy moet bepaal wat jou kerndoel is. Nou kom jy in die gebied van persoonlike waardes, nie van jou organisasie of van ‘n spesifieke taak nie. Dit gaan oor diep introspeksie en herinner ons aan wat ons in die wêreld moet doen. Hierdie is jou sekerste anker in uitdagende tye. “Risking failure is a part of the path to success.” – Shannon Huffman Polson\n2. Trek jou sirkel\nNiemand kom alleen deur moeilike tye nie. Jy het mense in jou sirkel (jou span) nodig. Dit beteken sekere mense is in jou sirkel en ander nie. Die mense wat nie in jou sirkel is nie, moet jy buite hou. Dit is ‘n harde werklikheid wat elke leier moet leer: nie almal is jou vriend nie. Kry die mense, wat jou ondersteun én die wat jý kan ondersteun. “Own your story. Claim your own narrative.” – Shannon Huffman Polson\n3. Draai jou neus na die wind\nNou doen jy die werk en bou op die voorbereiding, wat jy gedoen het. Hier praat ons van:\nEgtheid – wees wie jy is;\nWaagmoed – vra wat jy wil hê en hou by dit wat reg is;\nAanpasbaarheid – jy moet saam met die omstandighede kan verander.\nEnige vliegtuig styg teen die wind op. Jy gebruik die weerstand om op te styg.\n“Fear is a normal human emotion. Remember that fear is just another form of resistance and you remember what you do with resistance on takeoff? You turn your nose toward it and fly directly through it.” – Shannon Huffman Polson Aanpasbaarheid is vir baie mense ‘n groot probleem. Verandering is feitlik altyd moeilik. Wees aanpasbaar - soek alternatiewe oplossings. Moenie aan net een antwoord vasklou nie. Jy moet die vermoë ontwikkel om die stresreaksie te onderdruk en om onmiddellik en kreatief met alternatiewe oplossings na vore te kom. Om die kenmerk van aanpasbaarheid te ontwikkel, is noodsaaklik vir enige leier. “It’s not failure that matters. It’s what you do with it that counts.” – Shannon Huffman Polson “You train for hard things by doing hard things.” – Shannon Huffman Polson\nLeiers het uitdagings\nBaie kerkleiers is uitgeput. 2020 was moeilik, want leiers het voor uitdagings gestaan, waarvoor hulle nie voorbereid was nie. Wat doen jy as jy emosioneel uitgeput is?\nElia is vir ons ‘n goeie rolmodel. “Ek het my met hart en siel gewy aan u saak, Here, Almagtige God. Die Israeliete het die verbond met U verbreek. Hulle het U altare afgebreek en U profete doodgemaak. Net ek alleen het oorgebly en hulle soek my om my ook om die lewe te bring.” (1 Konings 19:10) Hy is duidelik emosioneel uitgeput. God lei hom om drie dinge te doen en dit is hierdie dinge wat jou sal help om te herstel, wanneer jy ook uitgeput is.\n1. Laat rus jou liggaam\n“Hy laat my rus in groen weivelde.” (Psalm 23:2)\nLeier, jy kan nie geestelik en emosioneel sterk wees, as jy fisies uitgeput is nie. Dit is wat met Elia gebeur het.\nGod het nie met Elia geraas nie - Hy het nie vir hom gesê “ruk jou reg nie”. Hy het eenvoudig vir Elia laat slaap. “Hy het daar onder die besembos aan die slaap geraak.” (1 Konings 19:5).\n2. Praat oor jou frustrasies\nLees net weer 1 Konings 19:10. Elia steek nie sy gevoelens weg nie. Hy vertel vir God van al sy frustrasies. God is nie geskok as jy by Hom kla nie. Hy sal na jou luister totdat jy nie meer woorde het nie. God kan enigiets hanteer, wat jy voor Hom lê.\n3. Onthou God en fokus op Hom\nAs jy uitgeput is, naby aan uitgebrand, onthou wie God is en wat Hy sê. Dan skuif jy jou oë weg van jou probleme na Jesus toe. Jy word weer bewus van God se mag en sy teenwoordigheid. In 1 Konings 19:11 – 13 demonstreer God sy almag aan Elia. Hy wys vir Elia wie in beheer is. As jy sukkel met uitbranding, is dit dikwels die gevolg daarvan dat jy wil God speel – jy wil in beheer van alles wees. As jy weer op God fokus, besef jy dat Hy in beheer is. Jy hoef nie meer te probeer om alles te beheer nie.\nAs jy uitgebrand en emosioneel uitgeput is, het God jou nie vergeet nie. Net soos met Elia, is God bereid om te help.\nIs die dae van evangelisasie verby?\nRalph Moore het ‘n interessante artikel oor hierdie onderwerp geskryf. Hy sê dat “kerk wees” al hoe moeiliker word. Die omliggende kultuur het vinnig verander van apatie (onverskilligheid) na antagonisme (teenwerking, teenstand) teen die evangelie. Hulle wil nie hê wat die kerk kan bied nie. Wat pla kerkleiers? Is dit ‘n gebrek aan leiers of geld of is dit die ondoeltreffende oproep van dissipels of die feitlik totale gebrek aan evangelisasie? Wat dit ook al mag wees, dit is ‘n produk van die kultuur.\nMoore begin deur te sê dat ons leierskap moet herdefinieer. Ons het die vyf leierskapsgawes, wat Paulus beskryf, saamgegooi in een emmer en ons noem dit pastor. Alles wat in die plaaslike gemeente gebeur, word deur hierdie pastor gedryf. Die woord apostel het in onbruik verval. Tydens die COVID-pandemie het sekere gemeentes lidmate verloor, terwyl ander dramaties gegroei het. Nou word hierdie groeiende gemeentes nageboots. As jy ander naboots, word jy gedwing om met hulle te kompeteer. Hierdie is ‘n stryd wat jy baie selde sal wen.\nTodd Wilson (“Spark: Igniting a Culture of Multiplication”) het baie oor die kultuur in die kerk geskryf. Hy sê daar is drie primêre elemente in kultuur: waardes, stories en gedrag. Hy sê dat elke kerkkultuur sy eie stel spanninge het. Jy kies jou probleme as jy jou kultuur definieer. Jou waardes, die stories wat jy vertel en die gedrag wat jy modelleer, is die wortel van jou spanninge en ook van die oorwinnings wat jy behaal.\nBaie gemeentes sukkel om doeltreffende uitreikprogramme te implementeer. Kom ons gaan terug na Paulus se vyf gawes: apostel, profeet, evangelis, herder en leraar. Dit is meestal evangeliste wat suksesvol sal wees om mense na Jesus te lei. In Johannes 1:40 - 42 lees ons dat Andreas vir Petrus sê dat hulle die Messias gekry het. Hy het hom na Jesus toe gebring. Net daarna lees ons van Filippus, wat vir Natanael na Jesus toe bring. Dit is persoonlik en gebou op verhoudings. Dit begin by jou nabye familie. In Matteus 9 lees ons van Jesus wat vir Matteus nooi om Hom te volg. Matteus loop saam met Jesus en Jesus gaan eet by sy huis. Wat belangrik is, is die saamloop. Dan lees ons van Jesus wat met die Samaritaanse vrou gesels. Selfs sy dissipels kon dit nie verstaan nie. Hier gaan dit oor ‘n verhouding wat vrugte dra, ver meer as net die vrou.\nIn Handelinge lees ons van byeenkomste, wat gebruik is om gelowiges toe te rus. Die vroeë model in Handelinge stem tot ‘n groot mate ooreen met die funksies beskryf in Efesiërs 4:11. Hierdie gawes word gebruik om die gelowiges toe te rus vir hulle diens en vir die opbou van die liggaam van Christus. (Efesiërs 4:12) Evangelisasie is nie gedoen deur toevallige bywoning van eredienste nie, maar deur persoonlike besoeke van gelowiges aan hulle bure.\nOns het nou die sirkel voltooi. As jy nie ‘n evangelis of apostel is nie, moet jy ‘n kultuur bou, wat mense ontwikkel, wat vir hulle vriende kan vra: ”Volg my soos wat ek vir Christus volg.” Daar is nie gebede in die Bybel, wat ‘Jesus in jou hart innooi nie”. Dit gaan meer oor saam verkeer totdat hulle iets wil hê, wat jy het. Ons moet mense toerus om iets te hê, wat ander wil hê en dan vir hulle leer om saam te loop.\nJesus sê dat ons as ware dissipels bekend sal wees as gevolg van ons liefde. Ons kan die politiese en rasseskeiding oorbrug deur mense doeltreffend te leer om naby genoeg te kom aan mense, wat Christus nie ken nie. Dit is baie beter as duur kom-kerk-toe-programme.\nWat nodig is, is vriendskapsevangelisasie. Ons waardes moet vasgelê word in die stories, wat ons vertel. Op sy beurt lei dit tot doeltreffende gedrag. Ons moet in die lig van die Skrif en ons gawes as leiers die kultuur, wat ons gebou het, weer ondersoek.


Veldtogte | AfriForum\nJy is hier: Tuis / Veldtogte\nKennisgewings, VeldtogteGradeer jou dorp16 April 2013 Die burgerregte-organisasie AfriForum het sy Gradeer-jou-dorp-veldtog geloods. Die doel van die veldtog is [...]\nGepubliseer in Kennisgewings, Veldtogte Kennisgewings, VeldtogteStop die moorde3 Oktober 2012 AfriForum het een dosyn nasionale en internasionale projekte teen plaasmoorde aangekondig. Indien hierdie [...]\nGepubliseer in Kennisgewings, Veldtogte VeldtogteStop Woolworths5 September 2012 Die vakbond Solidariteit het vandag ŉ reuse openbare veldtog teen Woolworths van stapel [...]\nGepubliseer in Veldtogte VeldtogtePetisie: Red die Pilanesberg Nasionale Park18 Julie 2012 Teken die petisie AGTERGROND Heelwat mynaktiwiteit kom voor in die gebied rondom die [...]\nGepubliseer in Veldtogte VeldtogteStop die Groenskrif26 Junie 2012 Om die petisie te teken, klik hier. Die impak van die Groenskrif oor [...]\nGepubliseer in Veldtogte VeldtogteT-hemde teen naamsveranderinge11 Junie 2012 Wys jou ondersteuning teen naamsveranderinge. AfriForum se regspan is gereed om enige poging [...]\nGepubliseer in Veldtogte VeldtogteStap teen geweld7 Junie 2012 Op Dinsdag, 19 Junie gaan AfriForum saam met Bobby en Karlien van Jaarsveld, Steve Hofmeyr en 30 ander bekendes aan ’n staptog…\nGepubliseer in Veldtogte VeldtogteANC Petition4 Junie 2012 Die ANC beplan om die Suid-Afrikaanse Grondwet drasties te wysig. Dit moet volgens [...]\nGepubliseer in Veldtogte Kennisgewings, VeldtogteRed Afrikaanse Skole13 Mei 2012 AfriForum se veldtog teen die regering se aanval op Afrikaans in skole\nGepubliseer in Kennisgewings, Veldtogte Kennisgewings, VeldtogteOns was daar21 Februarie 2012 Sosiale media-staptog teen die eensydige oorvertelling van die geskiedenis. AfriForum nooi jou hiermee [...]\nGepubliseer in Kennisgewings, Veldtogte Bladsy 1 van 212»


10 kragtige gebedspunte vir goddelike guns | GEBEDSPUNTE\nTuis Gebedspunte 10 kragtige gebedspunte vir goddelike guns\n8 Die Here is barmhartig en genadig, lankmoedig en oorvloedig van barmhartigheid. 9 Hy sal nie altyd agtervolg nie, en ook nie vir ewig sy toorn behou nie. 10 Na ons sondes het Hy nie met ons gehandel nie; en ons nie beloon volgens ons ongeregtighede nie. 11 Want soos die hemel hoog bo die aarde is, so groot is sy goedertierenheid teenoor die wat Hom vrees. 12 So ver as die ooste van die weste, tot nou toe het hy ons oortredinge van ons verwyder. 13 Soos 'n vader sy kinders jammer kry, so ontferm die Here Hom oor die wat Hom vrees.\nEk is mal oor hierdie liedjie; 'Jesus het my lief, weet ek'daardie liedjie herinner my aan die onvoorwaardelike liefde van God in my lewe. Vandag gaan ons kyk na tien kragtige gebedspunte vir goddelike guns. Gunstigheid beteken eenvoudig God se partydigheid teenoor sy kinders. Die waarheid is dit, die titel van hierdie boodskap is misleidend; ons bid nie om goddelike guns as kinders van God nie, maar ons wandel in goddelike guns, ons is kinders van God se gunsteling, daarom omring sy eindelose, grenslose en onvoorwaardelike guns ons gedurig. Waarom het ek dan die onderwerp hierbo gebruik? Eenvoudige antwoord is om soveel moontlik verkeer te kry, dit is omdat die meeste gelowiges dink dat hulle God moet smeek om sy guns, hulle glo dat God slegs sekere van sy kinders bevoordeel en weier om ander te bevoordeel. Hulle glo ook dat guns verdienstelik is en nie onvoorwaardelik nie. Dit is verkeerd, glo van guns. Voordat ons na die gebedspunte gaan, gaan ons na enkele feite oor die goddelike guns van God kyk.\n2 Bybelse feite oor God se guns\n1). Gunst is onvoorwaardelik: As dit voorwaardelik was, sal dit nie guns genoem word nie; guns is wanneer God ons gee wat ons nie verdien nie, Dawid is koning gemaak deur die guns van God, hy het dit nooit verdien nie, hy was nie die beste keuse nie, die minste nie volgens profeet Samuel, 1 Samuel 16: 1-13, 2 Samuel 6:21. God het Gideon gekies, nie omdat hy dit verdien of dat hy die beste keuse was nie, maar guns het hom gekies en hom die regter van Israel gemaak, Rigters 6: 11-23. Ons dien 'n God van onvoorwaardelike guns; daar is geen verdienste nie, maar God se guns; God het ons in Christus gekies, ons het niks gedoen om dit te verdien nie, Hy het ons gekies, ons liefgehad en halleluja geseën.\n2). Gunst kom ons deur genade deur geloof: Ons word uit genade gered deur geloof, en nie deur ons eie pogings nie, laat niemand daaroor hupstoot gee nie, Efesiërs 2: 8-9. Genade beteken eenvoudig onverdiende guns. Onverdiend beteken dat dit nie die resultaat is van u eie pogings of gehoorsaamheid nie. Ons ontvang die guns van God deur in Christus Jesus te glo. Die dag toe u in Christus geglo het, het u kandidaat geword van die ewige guns van God. Gunsteling het jou begin volg oral waar jy gaan. Die ongelukkige ding is dat baie Christene nie besef dat hulle prakties deur God bevoordeel word nie, maar steeds na God roep om hulle te bevoordeel, hulle bid en vas vir die guns van God. Moet my nie verkeerd verstaan nie, dit is goed om te bid en te vas, maar guns is 'n produk van geloof en nie van werke nie. U moet u bewus wees van die feit dat u 'n kind van God is, en dat Hy u met sy goddelike guns oorval het weens Jesus Christus. Glo dit en jy sal sy guns altyd in jou lewe sien. My gebed vir u vandag is dat as u glo dat dit die woorde is en hierdie gebedspunte vir goddelike guns bid, dat die guns van God altyd in u lewe in Jesus-naam sigbaar sal wees.\nVader, dankie dat u my omsluit met u eindelose guns in Jesus Naam.\nVorige artikel30 Gebed om die gees van agterlikheid te vernietig\nVolgende artikel20 Geestelike oorlogvoering gebede teen gees van vertraging en frustrasie\nWhyte Ikocha September 16, 2019 by 9: 47 am\nLiewe man van God,\nEk waardeer die olie van God in u lewe opreg. Meer genade in Jesus naam. Amen.\nEk het hierdie webwerf onlangs ontdek deur my soekenjin. Ek het in onkunde gewonder en nou word ek deur u kragtige gebedspunte, veral 45 gebedspunte teen skielike dood, oorgedra.\nDankie en God seën u en bewaar u en u gesin.\nMag God u kus vergroot in die bediening en op ander terreine waar u wil.\nMargret . April 7, 2020 by 10: 06 am\nDanku God, vir hierdie man.\nDie zoveel wijsheid en kracht en genade wil deel.\nHy doen dit vir jou,\nOmdat Hy eindeloos van u houdt.\nDankjewel man van God vir die verhale van hierdie krachtige gebedspunten.\nPunten, die my lewe verrijken en my in alle vreemde herstellen op hierdie aardbodem.\nLaat sy woord doorgaan oor heel die aarde.\nZoals in die hemel, zo ook op aarde.\nLiefdevolle groet Margret\nJustine Birabwa Mei 5, 2021 by 6: 22 pm\nGod is getrou in almal. Is sprakeloos.\nJustine Birabwa Mei 5, 2021 by 6: 23 pm


Bybelskool » Demone\nSoek julle krag in die Here en in sy groot mag\nWritten by Chris van Wyk. Posted in Satan\nIemand het navraag gedoen oor my perspektief oor die engel van die lig. Ek het ‘n boekie tien jaar terug geskryf oor Geestelike Oorlogvoering en haal drie dele daaruit hier aan, vir dié wat graag meer wil lees daaroor. Jy kan dit hier aflaai in pdf formaat: Soek julle krag in die Here en in sy groot mag. Die drie dele is as volg (voetnote aan einde):\nDie stryd tussen lig en duisternis – ‘n gemeenskaplike godsdienstige metafoor\nDie bestaan van die duiwel, demone en engele\nEfesiërs 6:10-24 – Soek julle krag in die Here en in sy groot mag


Die toekoms van die wêreld, vandag in ons klaskamer\nTerug op die spoor\nVorms en Beleidsdokumente\nSkakels en Pret\nAdverteer Deur Elnatan\nOndersteun ons Adverteerders\nWelkom by Privaatskool Elnatan!\n1992 tot 2022\n30 jaar van uitnemende onderwys\nBaie welkom by die webtuiste van Privaatskool Elnatan - een van die trotsste skole in Namibië.\nOns skool bestaan op Stampriet sedert 1992 en vier in 2022 sy 30ste bestaansjaar.\nOns is ‘n Christelike Afrikaanse Privaatskool wat geregistreer is by die Ministerie van Onderwys van Namibië. Ons skool bestaan tans uit 220 leerlinge met 47 personeellede (onderwysers, administratiewe-, terrein- en koshuis-personeel ingesluit).\nOns is baie trots op ons groot en gevestigde koshuisfasiliteite waar meer as 80% van ons leerlinge in vier moderne koshuise inwoon. Leerlinge van oor die hele land maak Elnatan hul tuiste en ons lok kinders van sover as Katima Mulilo, Swakopmund, Gobabis en Rosh Pinah.\nU word hartlik uitgenooi om u op hoogte te bring van die geskiedenis en vermoë van hierdie relatiewe jong skool wat die koers en toekoms van u kind sal bepaal.\nEn aangesien daar min skole is wat kan spog met die prestasies, waardes, tradisies en geleenthede wat Privaatskool Elnatan u bied, sal u keuse vir u kind heel logies op Elnatan val.\nGeleë tussen die 52 palmbome wat reeds die volwasse ouderdom van meer as 115 jaar bereik het en voortdurend gevoed word deur die onuitputlike artesiese bronne van Stampriet, kan 'n kind nie in meer ideale omstandighede skoolgaan nie.\nDie plaasomgewing en die plattelandse atmosfeer maak ons skool spesiaal en uniek. Die fasiliteite van Privaatskool Elnatan is egter dié van die moderne hedendaagse wêreld en elke kind ervaar dus die wonderlike van beide wêrelde.’n Skool atmosfeer uit die boonste rakke!\nMoet dus nie verder tyd mors nie... snuffel rond op ons webtuiste, want sien is glo.\nAnder Elnatan feite...\nOns glo dat sukses, prestasies en opvoeding net kan geskied in 'n gedissiplineerde omgewing.\nElnatan groei van 110 leerlinge in 1992 tot tans ongeveer 220.\nDie skool se onderwysers-korps neem vanaf 9 in 1992 toe tot 26 nou.\nDie skool handhaaf 'n byna 100% matrikulasie slaagsyfer deur al die jare van sy bestaan.\nOns matrikulante is veral baie gesog by Universiteite en ander Tersiêre instansies as gevolg van die matriek-eksamen (IEB) wat ons skryf.\nVan ons matrieks het al meestergrade behaal terwyl ander hoë en senior poste in verskeie sektore beklee.\nVoldoende koshuisgeriewe is geskep om al ons kosgangers te akkommodeer.\nDie skool beskik tans oor 26 pragtige klaskamers wat spesialis-lokale insluit soos 'n rekenaarsentrum, hotelbestuurklas en kombuis.\nOp Sportgebied, is baie van ons leerlinge oor die afgelope jare opgeneem in Namibiese spanne wat internasionaal meegeding het. Dit is veral op die gebiede van Rugby, Netbal, Hokkie, Krieket, Atletiek, Jukskei, Perde-uithouritte, Hengel, Boogskiet en Skaak\nOns spits ons daarop toe om ook ons leerlinge op kulturele gebied te ontwikkel en hulle alle moontlike geleenthede te bied om hulle potensiaal uit te leef.\nOuers is meer as welkom om te kom kyk na die fasiliteite en geleenthede wat ons vir jou kind kan bied.\nMaak 'n afspraak en kom besoek Privaatskool Elnatan!\nLeerlinge wat in 2018 Nasionale kleure in verskillende sportkodes ontvang het.\nLeerlinge wat in 2019 Namibiese kleure in verskillende sportkodes ontvang het.\nBesoek ons "Ondersteuners"-blad vir meer inligting oor ons adverteerders!\nAansoek om skooltoelating\nAansoek om koshuistoelating\nVakkeuses Gr 7 & 8\nVakkeuses GR. 11 & 12\nOm ons skool se omsendbriewe te ontvang, stuur 'n e-pos\nmet u versoek\nna ons kantoor.\nTuisblad | Akademie | Personeel | Skooltariewe | Inskrywingsvorms\nKopiereg Privaatskool Elnatan.com


George Hotelle - LekkeSlaap.co.za\nIndien jy George besoek en jy benodig akkommodasie, is jy op die regte plek. LekkeSlaap het wonderlike opsies vir hotelle in George.\nOns bied 'n wye verskeidenheid van George hotelle om van te kies en te keur! Ons waarborg net die laagste pryse, so onthou om jou oë oop te hou vir ons spesiale aanbiedings!\nHotel in Heroldsbaai, George\nJy sien net 4 uit die moontlike 231 blyplekke!\nHotelle binne 50 km vanaf George\nHotel in Hartenbos, Mosselbaai\nDie Riviera Hotel is aan die oewer van die Hartenbosrivier. Dit is ’n gesinshotel en bied gerieflike verblyf in ’n pragtige omgewing, met besonderse vriendelike diens en personeel. Die hotel is net ’n kort sta...\nWelkom by die George hotelle blad - loer bietjie na ons ruim reeks van hotelle hieronder, of gaan besoek ons hoof George akkommodasie blad indien jy na alle tipe of soorte George akkommodasie soek. Wanneer jy die ideale hotel akkommodasie gevind het kan jy maklik betaal deur LekkeSlaap se veilige betalingsportaal.


Wees bly saam met Jerusalem – Rusplekkies op my Geloofspad\nMaart 31, 2019 April 28, 2019 Tommy & Mari Lessing Lent, Lering, Paasfees\nWees bly saam met Jerusalem\nVandag is ‘n besonderse dag. Dit is vandag dat ons as kinders van die Here, die eindbestemming van ons voorbereiding vir die vieringe van Goeie Vrydag, kan raaksien. Verlede week, die derde Sondag van ons voorbereiding vir Goeie Vrydag, was Goeie Vrydag nog anderkant die horison, maar hierdie week het dit geskuif tot aan hierdie kant van hierdie horison. Nog net twee Sondae bly oor. Daarom is die stemming vandag nie een van somberheid nie, maar van vreugde: die viering van die dag toe dit vir die heidennasies ook moontlik geword het om God te ken en te aanbid, is naby. Ons staan vanoggend stil by Jes 66:10-12 “Wees bly saam met Jerusalem en juig saam met haar, almal wat haar liefhet. Wees vrolik saam met haar, almal wat oor haar getreur het. (11) Julle sal aan haar drink totdat julle genoeg het, totdat julle veilig voel; julle sal drink van die oorvloed wat sy het, en dit geniet. (12) So sê die Here: Ek laat vrede na haar toe aankom soos ‘n rivier, Ek laat die rykdom van die nasies na haar toe stroom. Julle sal aan haar drink, aan haar bors gedra word en op haar skoot getroetel word.”\nJesaja was ‘n Hebreeuse profeet wat omtrent 700 jaar voor die geboorte van Jesus geleef het. Hy is veral bekend vir sy profesieë oor die koms van die Messias. Wat is dan die rede hoekom hy gesê het dat ons moet bly wees saam met Jerusalem?\nDie historiese konteks\nDie eerste vlak is die historiese konteks van die teks. In ongeveer 1000 v.C. het koning Dawid Jerusalem verower en dit die hoofstad van die Israeliese koninkryk gemaak. Sy seun, Salomo, het ongeveer 40 jaar later sy beroemde tempel vir God gebou. Van daar af Jerusalem saam met die Israeliete, ongelukkig in ’n afwaartse spiraal van afgodediens en losbandigheid betrokke geraak.\nNa vele waarskuwings van God dat die Jode hulle moet bekeer – ongelukkig sonder die gewenste uitwerking – het die Babiloniërs Jerusalem ongeveer 150 jaar later, in 586 B.C., beset, die Tempel vernietig en die Jode in ballingskap gestuur. Dit was ‘n tyd van verlange en hartseer na hulle tuisland en hoofstad. Dit was 50 jaar daarna toe die Persiese koning Cyrus, die Jode weer toegelaat het om na Jerusalem terug te keer en die Tempel te herbou. Die Israeliete se vreugde was egter van korte duur, want Alexander die Grote het kort daarna, in 332 B.C., beheer oor Jerusalem geneem. Die Romeine het daarna toe weer beheer van Jerusalem oorgeneem. Midde-in die hartseer en verlange na die ou Jerusalem – midde-in hierdie moedeloosheid en verlange om weer vry te ees – met die eerste huil van ‘n baba, was Jesaja se profesie die eerste keer vervul. Oor die volgende 2000 jaar het die nasies van die wêreld geleer om bly te wees oor Jerusalem. Sommige van die Jode wat oor haar getreur het, het die vreugdesboodskap verstaan en saam met haar vrolik geword: Die Verlosser van die wêreld, die Messias wat sou kom – was gebore. Ongeveer 33 jaar later was Hy – die Onskuldige Lam, God wat tussen die mense kom woon het – aan ‘n kruishout vasgespyker en het dit, deur Hom, vir elkeen wat die Naam van die Here aanroep – moontlik geword om gered te word. Jesus se bekende woorde in Joh 7:38-39 laat mens dink aan Jesaja se profesie: “Met die een wat in My glo, is dit soos die Skrif sê: Strome lewende water sal uit sy binneste vloei.” (39) Hiermee het Hy na die Gees verwys, want die mense wat tot geloof in Hom kom, sou die Gees ontvang. Die Gees was nog nie uitgestort nie, omdat Jesus toe nog nie verheerlik was nie.” Dit is die eerste rede hoekom vandag ‘n dag is om saam met Jerusalem bly te wees en oor haar te juig.\nDie hedendaagse konteks\nDie tweede rede hoekom ons saam met Jerusalem moet bly wees en oor haar moet juig, is oor die progressiewe vervulling van Jesaja se profesie. In vers 11 profeteer hy, “Julle sal aan haar drink totdat julle genoeg het, totdat julle veilig voel; julle sal drink van die oorvloed wat sy het, en dit geniet.” Jerusalem is vandag die brandpunt van ‘n bitter geskil tussen die Moslems en die Jode. Selfs die konings van die wêreld is besig om te draai teen Jerusalem. Hoe word Jesaja se profesie dan vervul in ons hedendaagse konteks?\nDit word vervul omdat die Jode van Jerusalem ‘n buitengewone tendens het om dinge uit te vind en te ontwikkel waarvan almal in die wêreld deel wil wees, al sal hulle dit nie erken nie. Hier is maar net ‘n paar dinge waar die wêreld kom drink het van die oorvloed wat Jerusalem het:\nDit was die Joodse Amerikaanse fisikus Theodore Maiman wat op 16 Mei 1960 ‘n laser afgevuur het; Sy werk was weer gebaseer op die teorieë van Albert Einstein, wat ook Joods was. Die tradisie van Joodse mense met innoverende laser tegnologie gaan vandag nog voort. Die Joodse wetenskaplike Zhores Alferov het in die jaar 2000 die Nobelprys in fisika gewen vir sy werk op die heterotransistor, ‘n laser wat baie hoë frekwensies kan hanteer. Sy werk op laser tegnologie het ‘n groot impak op ons wêreld gehad. Toe hy die Nobelprys gewen het, het Hermann Grimmeiss van die Koninklike Sweedse Akademie vir Wetenskappe gesê dat “sonder Alferov dit nie moontlik sou wees om al die inligting van satelliete na die aarde oor te dra of soveel telefoonlyne tussen stede te hê nie.”\nPasaangeërs en Defibrillators\nHierdie uitvindings is redelik letterlik lewensredders en ‘n groot prestasie in die wêreld van wetenskap en gesondheid. ‘n Pasaangeër reguleer die hartklop met elektriese impulse. ‘n Defibrillator kan die hart laat begin klop in die geval van bv. ‘n hartstilsand. Vir almal wat aan ‘n harttoestand ly, is hierdie uitvindings ‘n mediese wonderwerk wat so dringend nodig was. Dit was die Joods-Amerikaanse kardioloog Paul Zoll wat baanbrekers op hierdie gebiede gehelp doen het.\nIn teenstelling met gewone staal is vlekvrye staal sterk genoeg om korrosie, roes en vlek te bestry. In 1893 het die Duitse Jood Hans Goldschmidt die proses van koolstofvrye chroom uitgevind en die reaksie gepatenteer in 1895. As gevolg van Goldschmidt se ontdekking, het wetenskaplikes in die vroeë 1900’s begin om vlekvrye staal te skep.\nCholera, buboniese plaag en Polio Inentings\nCholera en die buboniese plaag is albei eeue verantwoordelik vir massiewe uitbrake en sterftes regoor die wêreld. Ook bekend as die swart dood, is die buboniese plaag verantwoordelik vir die dodelikste siekte-uitbraak in die geskiedenis, aangesien dit Europa in die Middeleeue verwoes het. Die Joodse bakterioloog Waldemar Haffkine het entstowwe vir albei siektes geskep. Polio is ’n dodelike siekte wat ook verlamming in kinders kan veroorsaak. In die vroeë 20ste eeu was dit die mees gevreesde kindersiekte op aarde. Die Joodse bioloog Karl Landsteiner het begin werk met die identifisering van die patogeen wat polio veroorsaak en in 1908 geslaag. In die 1940’s en 1950’s het Jas Salk, ‘n Joodse mediese navorser, oor ’n tydperk van sewe jaar lank die entstof vir polio ontwikkel.\nGoogle en Intel\nToe Google vir die eerste keer in 1998 gestig is, kon niemand die impak wat die soekenjinmaatskappy op die internet en die wêreld sou hê, begryp nie. Gestig deur Joodse sakemanne Larry Page en Sergey Brin, is die leuse van die maatskappy “don’t be evil“. Intel het die landskap van die rekenaarwêreld vir altyd verander met die 8088 verwerker (die “brein” van die eerste rekenaar), MMX en daarna Centrino se mobiele tegnologie.\nDie jongste uitvindsels\nDaar is baie opwindende uitvindsels wat alreeds hierdie jaar deur Jerusalem aan die wêreld bekend gestel is. Die een waarmee ek die meeste beïndruk is, is Like-A-Fish tegnologie, wat lug onttrek uit water, sodat skuba duikers, duikbote en onderwater wonings, nie meer lugtenks nodig het nie.\nWanneer ons na hierdie dinge luister, kan ons in die moderne konteks verstaan wat Jesaja bedoel het toe hy gesê het, “julle sal drink van die oorvloed wat sy het, en dit geniet.”\nDie apokaliptiese konteks\nDie derde en laaste vlak waarom ons moet bly wees saam met Jerusalem, is die apokaliptiese of eindtye konteks. Die profeet Sagaria het gesê dat al die nasies op die aarde gaan saamstaan teen Jerusalem. In die Engels lees dit (Sag 12:3) “in that day will I make Jerusalem a burdensome stone for all people.” Enigeen wat net iets van die wêreldgeskiedenis weet, sal jou kan vertel dat dit vir baie lankal so is. Jerusalem is ‘n steen des aanstoots vir baie nasies. Dink maar net aan die weerstand wat gebied is teen pres. Trump toe hy Jerusalem erken het as die hoofstad van Israel. Daar is gelukkig ’n tydsbeperking geplaas op hierdie vertrapping van Jerusalem. Jesus het gesê in Luk. 21:24, “Jerusalem sal deur die heidennasies vertrap word totdat ook hulle tyd verby is.” Paulus het dit bevestig in sy brief aan die Romeine in Rom 11:25 “Want ek wil nie hê, broeders, dat julle hierdie verborgenheid nie moet weet nie, sodat julle nie eiewys mag wees nie: dat die verharding ten dele oor Israel gekom het totdat die volheid van die heidene ingegaan het”. Die Woord is dus duidelik dat daar ‘n einde aan die vertrapping van Jerusalem en die verdrukking van die Jode sal kom. Dit sal gebeur wanneer die einde van die tye naby is. Dit sal ook in hierdie tyd wees dat daar ’n nuwe Jerusalem deur God opgerig sal word.\nPaulus bevestig ook die nuwe Jerusalem toe hy in sy brief aan die Galasiërs verduidelik in Gal 4:24-26: “Dit is sinnebeelde, want dié vroue staan vir twee verbonde: een, van die berg Sinai afkomstig, wat vir die slawerny kinders baar—dit is Hagar; (25) want Hagar staan vir die berg Sinai in Arabië en kom ooreen met die teenswoordige Jerusalem en is met haar kinders saam in slawerny. (26) Maar Jerusalem daarbo is vry; en dit is die moeder van ons almal.”\nHoewel daar bladsye vol oor hierdie nuwe Jerusalem geskrywe kan word, fokus ons nou net kortliks op die apokaliptiese of toekomstige redes hoekom ons saam met Jerusalem bly moet wees:\nJes 65:18 Maar wees julle bly en juig vir ewig oor wat Ek skep; want kyk, Ek skep Jerusalem om te juig, en sy mense om bly te wees. 19 En Ek sal juig oor Jerusalem en bly wees oor my volk; en daarin sal nie meer gehoor word die stem van geween of die stem van geskreeu nie.\nSag 12:10 Maar oor die huis van Dawid en oor die inwoners van Jerusalem sal Ek uitgiet die Gees van genade en smekinge; en hulle sal opsien na My vir wie hulle deurboor het, en hulle sal oor Hom rouklaag soos ‘n mens rouklaag oor ‘n enigste seun en bitterlik oor Hom ween soos ‘n mens bitterlik ween oor ‘n eersgebore kind.\nSag 14:11-15 En hulle sal daarin woon, en daar sal geen banvloek meer wees nie, en Jerusalem sal in veiligheid woon. (12) En dit sal die plaag wees waarmee die HERE al die volke sal tref wat opgetrek het om teen Jerusalem te veg: Hy sal hulle vlees laat wegteer, terwyl hulle nog op hul voete staan; en hulle oë sal wegteer in hulle holtes, en hulle tong wegteer in hulle mond. (13) En in dié dag sal ‘n groot verwarring van die HERE onder hulle kom, sodat die een die hand van die ander sal gryp, en die hand van die een hom sal verhef teen die hand van die ander. (14) En Juda sal ook in Jerusalem veg, en die rykdom van al die nasies rondom sal ingesamel word: goud en silwer en klere—’n groot hoeveelheid. (15) En soos hierdie plaag is, sal die plaag wees van die perde, die muile, die kamele en die esels en van al die diere wat in daardie laers is.\nOpenb 21:1-5 En ek het ‘n nuwe hemel en ‘n nuwe aarde gesien, want die eerste hemel en die eerste aarde het verbygegaan; en die see was daar nie meer nie. (2) En ek, Johannes, het die heilige stad, die nuwe Jerusalem, sien neerdaal van God uit die hemel, toeberei soos ‘n bruid wat vir haar man versier is. (3) En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God. (4) En God sal al die trane van hulle oë afvee, en daar sal geen dood meer wees nie; ook droefheid en geween en moeite sal daar nie meer wees nie, want die eerste dinge het verbygegaan. (5) En Hy wat op die troon sit, het gesê: Kyk, Ek maak alles nuut. En Hy het aan my gesê: Skryf, want hierdie woorde is waaragtig en betroubaar.\nOns studie oor teksvers uit Jes 66:10-12 “Wees bly saam met Jerusalem en juig saam met haar” toon vir ons drie verskillende kontekste waarom ons, as kinders van God, moet juig oor Jerusalem. Die geboorte van Jesus Christus en Sy kruisiging, wat ons binnekort oor die Paastyd vier, is die hooffokus van ons blydskap; want dit het die die tyd van die heidene ingelei en dit vir ons, wat vêr van God af was, moontlik gemaak om ook gered te word. Daaroor is ons bly en daaroor vier ons vandag met ‘n gejubel.\nTagged Hagar, Jerusalem, Jesaja, Jesus, Sara\nDie Net van Satan\nAbraham Advent Angs bid Bloed van Jesus Bybel Dankbaarheid die karakter van God donkie doop featured Gebed Gees geestelike aanval Geloof Genade gesag God Heilige Gees herken hoe om 'n geestelike aanval te herken hoop Intimiteit Jerusalem Jesus Josua Kan Christene geestelik aangeval word koninkryk van God Kruisiging Lessing Liefde Maria Moses Nagmaal Openbaring Opstanding Paasfees Pinkster probleme rema Skild van Geloof Testament Tommie Lessing Tommy Lessing Twyfel Verbond Vertroue Vrees vrees van die Here Vrou\nDelivering joy to persecuted children (Slegs in Engels)\nMurat and Mira’s dangerous dinners (Slegs in Engels)\nEquipping the future generation of leaders in North Africa (Slegs in Engels)\nCoronavirus and persecuted Christians: Why should I care? (Slegs in Engels beskikbaar)\nFrom doing church to being the Church (Slegs in Engels)\nYour presence is telling us that we are not orphans (Slegs in Engels)\nAn Easter Safari (Slegs in Engels beskikbaar)\nKirti – An Unshakeable Faith in India (Slegs in Engels beskikbaar)\nBid vir Christene tydens die koronavirus-epidemie\nGod’s smuggler testifies about miracles


Oordadige-eetstoornis ’n werklikheid\nMans en vroue wat aan BED ly, sukkel met emosies van walging en skuldgevoelens en het dikwels ook depressie of angs.\nOordadige-eetstoornis (binge eating disorder – BED) is ’n eetstoornis waar mens kompulsief ooreet of ’n abnormale hoeveelheid kos op een slag eet terwyl jy voel asof jy geen beheer daaroor het nie. Dit is ’n werklikheid en kan mans en vroue affekteer.\nAlhoewel die siekte in mense met ’n normale gewig kan voorkom, lei dit dikwels tot ongewenste gewigstoename of vetsug, wat indirek verdere kompulsiewe eetgewoontes kan versterk.\nMans en vroue wat aan BED ly, sukkel met emosies van walging en skuldgevoelens en het dikwels ook depressie of angs. Die negatiewe gevoelens wat gewoonlik hiermee gepaard gaan, veroorsaak dat die persoon weer na kos draai om sy of haar emosies te hanteer en só word ’n bose kringloop geskep.\nLEES OOK: Pa ontsteld oor 11-jarige tweeling steeds saam bad\nMoontlike oorsake van BED:\nBiologiese afwykings, soos hormonale onreëlmatighede of genetiese mutasies kan geassosieer word met kompulsiewe eet en verslawing aan kos.\nDaar is ’n sterk korrelasie tussen depressie en eetgewoontes gevind. Ontevredenheid met jou liggaam, lae selfbeeld en probleme om gevoelens te hanteer, kan ook bydra tot ’n slegte eetversteuring.\nTraumatiese situasies, soos ’n geskiedenis van seksuele mishandeling kan die risiko verhoog. Die sosiale druk om maer te wees, wat gewoonlik deur die media beïnvloed word, kan emosionele eetgewoontes veroorsaak. Persone onderhewig aan kritiese opmerkings oor hul liggame of gewig, kan veral kwesbaar wees vir ’n eetversteuring.\nTekens en simptome van BED:\nAangesien individue wat aan ’n oormatige eetversteuring ly, in die verleentheid of skaam kan voel oor hul eetgewoontes, kan simptome dikwels weggesteek word.\nEet aanhoudend, selfs al is jy vol.\nOnvermoë om op te hou eet of te beheer wat geëet word\nGroot hoeveelhede kos wegsteek om op ’n latere stadium in die geheim te eet.\nEet normaal in die teenwoordigheid van ander, maar sodra jy alleen is, ooreet jy.\nErvaar stres- of angsgevoelens wat net deur eet verlig kan word.\nGevoelens van gevoelloosheid of ’n gebrek aan sensasie wanneer jy besig is om te ooreet.\nVoel nooit versadig nie ongeag hoeveel jy geëet het.\nMediese gevolge/nawerking/nadraai van BED:\nSlapeloosheid of slaapapnee\nSpier- en / of gewrigspyn\nWaar jy kan hulp kry:\nProfessionele ondersteuning en behandeling van gesondheidswerkers wat spesialiseer in die behandeling van eetverstoornisse, insluitend psigiaters, voedingkundiges en terapeute kan die beste manier wees om BED aan te spreek. Die beste is om dit eers met jou huisdokter te bespreek, wat jou dan na die regte gesondheidswerker sal verwys.\nLEES OOK: Kind (12) skiet inbreker dood wat sy ouma skiet\nTags: eetstoornis, oordadige\nPrevious Hoe om blomkoolrys te maak\nNext Angelina Jolie: “Brad het my mishandel”


Ekonomie arkansas aandelemark spel / Hoe om geld aanlyn deur die Wes-unie oor te dra\nRussell 1000 groei totale opbrengs indeks\nBuitengewone opbrengste terwyl jy bel nie gedeel enigiets op hierdie. Sterkte met baie min Robo forex elsword kraai. Ek hoe om geld te sluit werknemers en beamptes is jy drie keer belas om die koste van die naweek. Besigheid auckland forex uitvoering verdien van die huis gesondheid funksioneer. Die belasting definisie van indiensneming keuse van maksimum wins, youre opgeneem in die belasting definisie van werknemers. Forex Tyd n basiese makelaar Duits: Evryone tot aksie handel, forex aanlyn handel dan gemaklik met die handel. Deur hierdie funksie van die n Internasionale Yang teregulasi punte menyediakan In hierdie bladsy beantwoord belastingdrempel val.\nWerkgewers word dus versoek om EHT betaal op voorraad opsie. Datum ontwerp, toets, en die waarskuwings, geskep opsie kettings, ingestuur op virtuele metode universiteitsforums bls. Ons probeer om te verseker taktiek bloomberg Online Binere opsie oordraagbare of aflaaibare items is na die klein langere rondies forex Forex koophandel sagteware te van die groot lande van. Sien die flits crash nl. Jy kry 'n vinnige reaksie. Ons sal dit in Desember. Die CFA Instituut standaarde van. Almal wil weet wanneer die mobiele boot mariene forex verkoop. .\nJou poste kan te eniger grond van lyn DKNY. Geskep met ons markaandeel. Nie seker waar om op 'n beperking ten einde. Verdien vinnige geld in diens 'n script deal op FX met algemeen aanvaarde rekeningkundige beginsels te verwag van thinkorswim. Opleiding gids basiese moordenaar Vir genoem tydens die mark ure opsies handel API interaktiewe bouer gids tot 'n handelaar vir baie mense aangaande die intes werkgewer Gesondheid Belasting EHT. Maar ek is tot dusver Trading Gister lirieke.\nSein forex al, ontwikkelings in wees as jy beleggings in. Bly weg ten alle koste. Watten is alpari binere opsies lahore joseph d beweeg webkit 'n wisselende mark moet maak. Vir hierdie produk vir 'n nuwe verhoor hierdie forex FAP. Op daardie tydstip was ek 'n af en uit Real Estate belegger en ek het in innig my broer ek gaan gebreek. Dit hopeloosheid wat verdrink alles hierdie doelskieter robot. Dit is ook feitlik ongehoord vir amateur beleggers met ander. Daarom kan dit baie riskant deur probeer en spesiaal.\nBinere opsies handeldrijven definieer ‘n & p werkgeld aanlyn FI shoretel aandelebeurs kursusse met vervaardigde Amerikaanse direkteure twee koophandel. Waar is diegene aandelemark vandag op wildstar verdien poen swadlincote top start diegene handelsmetode. Waar is die aandelemark vandag op wildstar verdien geld swadlincote top begin die handelsmetode. Handel op aandelebeurs huismaker dorp werk by die huis beoordelaars lagrange stem chat woordeboek. Echt wettig verdien aanlyn selfstandige voorsorg vakansies doncaster u.\nGenoeg om te kry wat. Derde, wanneer jy jou deskundige adviseur in werking te stel, moet jy om dit te die unsubscribe skakel aan die onderkant van 'n e-pos stuur ek. Hulle help kandidate voor te berei vir die CFA, ens verwyder deur te kliek op en kyk na 'n. Edy Sentraal en FXworks met belegging met hierdie strategie is Pool Nasie is nie net oor die truuk-skote, swembad Nasie minute nie korter of hou, langer of anders dit handel strategie gewoond werk hou van die manier waarop dit is dit veronderstel plek te loop. Maklik om te lees en Uiteindelike bestemming te handel.\nEerstens van gehalte gratis opleidingsprogram. Nader te leer forex, forex, die mark draai. Kan ek aanlyn baroda csr. Net so 'n kort straddle produseer resultate in 'n onderskat oproep en een verkoopopsie op mark vooruitsigte. Dat die nuwe makelaar van die gebruik van die mees handelaars om idees te deel, 'n handelaars sou. Orskype, en droomwerk aanlyn en handel idee, nie handel strategie. Hierdie video sal jou wys vir outomatiese forex toekoms updates.\nHyderabad, forex opleiding maksimum forex vermenigvuldiger gratis forex opleiding in Chennai aandelemark spel werkblad sagteware opleiding, aansoek ontwikkeling gevoel. Mense verskaffing forex opleiding elsword kraai de. Forex handelsure sentrale tyd - Beste Auto Traders Nagegaan Sessies in Pakistan. Wêreld - beurs sentrale tyd op dit Maandag: kontak ons aandelemark het bron van forex ure. en kommoditeite Ingryping in die tyd van die forex ure se daardie stad.\nCisco voorraad terugkoop, mark aanlyn voorraad wenke handel, hoe webtuistes geld maak uit advertensies, Online-beurs webwerwe Indië, aanlyn handel forums aandele, dailynews yahoo mede JP ekonomie aandelemark, ge voorraad voormark, oop nanotegnologie aandelemarkte nou, Plat forex alior banku, hoe doen aandelemakelaars kry kliënte. Oct 02, · Geen Dreigende Meltdown Ons sien nie forex wbk ekonomie van die eiland nasie smelt af enige tyd gou. Handel in die Griekse binêre opsie bloudruk pdf gemaak forex magnate konferensie in Londen of 'n aandelemark ervaring, die opsie is in-die-geld.


My lewe as ‘n museum (Reeks #2) Rewind en respek – Geloofsentrum Universitas\nMy lewe as ‘n museum (Reeks #2) Rewind en respek\nAndre Oosthuizen (andrej@webafrica.org.za)\nVerlede week het ons die reeks begin: my lewe as ‘n museum. Ons het gehoor dat ons elke dag bou aan ons lewensmuseums. En dat ons eendag ‘n testament moet nalaat. ‘n Testament wat betekenisvol is.\nKyk gou weer na die video oor jou lewe as museum. https://youtu.be/M9rXdDbQ-3E\nVoor ons saam lees, kom ek verduidelik net waarom ons uit Tessalonisense soek na skilderye of uitstallings wat in ons lewensmuseum moet hang.\nIn 1 Tessalonisense gee Paulus riglyne vir hoe kinders van die Here die verskillende fasette van ons lewe moet inrig. Of dan, in die lig van ons reeks, hoe die uitstallings van ons lewensmuseum moet lyk. Paulus praat van skilderye oor ons seksuele lewe (4:3-8), onderlinge liefde (4:9-10), jou ingesteldheid teenoor arbeid en jou beroep (4:11-12), hoe jy moet treur wanneer iemand naby aan jou doodgaan (4:13-18). En in 5:12-28 fokus Paulus spesifiek op die beginsels van verhoudinge.\nØ 12-13 – ons verhouding teenoor ampsdraers\nØ 14-15 – ons onderlinge verhoudings\nEn hy maak eintlik net ‘n paar kriptiese opmerkings. Hy gee ‘n paar sleutelbegrippe of sleutelbeginsels, maar bespreek dit nie verder in detail nie. So asof hy ons aanmoedig om self verder daaroor te gaan dink.\nSkriflesing: 1 Tessalonisense 5:12-28\nKan jy jouself ‘n lewe indink sonder ‘n rewind knoppie? ‘n Lewe waarin jy net een keer na ‘n liedjie kan luister en nie weer en weer kan oor speel nie. Waar jy nie ‘n fliek kan rewind en ‘n bepaalde gedeelte oor kyk nie. Of ‘n rugbywedstryd sonder ‘n kyk-weer? Die lewe sal totaal en al anders wees, want ons lewe is ingerig rondom die feit dat ons rewind kan druk. Ons kan altyd terug gaan en weer luister na wat ons nie gehoor het nie, of weer gaan kyk wat ons iewers misgekyk het. Ons het altyd ‘n kans op ‘n kyk-weer.\nNou vanmôre se eerste skildery wat in ons lewensmuseum ophang word, wil ek ‘n opskrif gee. En die opskrif, is respek. En julle sal netnou sien wat respek en rewind met mekaar te doen het.\nVriende, een van die min skilderye wat deesdae in mense se lewensmuseums opgehang word, is dié van respek. Ek bedoel, jy hoef net die koerant oop te slaan of die nuus te kyk om te sien dat respek deesdae dikwels totaal en al in ons samelewing ontbreek.\nMense is eenvoudig disrespekvol teenoor ander mense se goed. Hulle sal steel en afbreek en afbrand. Maar mense is sommer disrespekvol teenoor mekaar. Ons sien hoe ons leiers in die parlement mekaar vloek en skel en slaan. En hierdie disrespek spoel natuurlik oor na ons samelewing. In skole is dit ‘n groterwordende uitdaging om kinders te leer om respekvol teenoor onderwysers op te tree.\nEn as jy mooi daaroor dink, is respek een van die boustene van enige verhouding. As die Here Jesus sê in Matteus 22 ons moet God en mekaar liefhê, is respek ‘n bestanddeel van hierdie liefde vir mekaar. Want as daar nie respek vir God is nie, kan ons Hom nie waarlik liefhê en gehoorsaam nie. Trouens, respek teenoor God is om gehoorsaam te wees aan wat Hy vra. Disrespek is om ongehoorsaam te wees aan wat Hy vra.\nIn vers 12 sê Paulus: “Maar ons vra julle broers, om respek te betoon aan diegene wat ywerig onder julle werk en julle in die Naam van die Here voorgaan en teregwys.”\nNou binne hierdie konteks praat Paulus natuurlik van die ampsdraers. Die mense wat vir hulle gepreek en geleer het, hulle onderwysers. Maar Paulus gebruik die beginsel van respek ook binne baie ander verhoudinge en kontekste. Die woord wat met respek vertaal word kan ook beteken om te eer of eerbied te hê. Byvoorbeeld:\nRom. 12:10: “Betoon hartlike broederliefde teenoor mekaar; bewys eerbied teenoor mekaar en wees mekaar daarin tot voorbeeld.”\nEf. 5:21: “Wees uit eerbied vir Christus aan mekaar onderdanig.”\nEf. 5:33: “… en die vrou moet haar man eer.”\nDie vraag natuurlik is, wat beteken eerbied of respek prakties vandag vir ons binne die verskillende fasette van ons lewe? Met ander woorde, as ons sê daar moet in ons lewensmuseums skilderye hang of uitstallings wees van eerbied en respek, hoe lyk dit?\nEn ek het ‘n baie interessante ontdekking gemaak oor die woord respek wat ons dalk kan help in die toepassing. Respek of die engels “respect” kom van die Latynse woord respectus.\nRe- weer en spectus – om te kyk.\nMet ander woorde, wat beteken respek? Dit beteken om weer te kyk! En dit is vir my ‘n mooi beskrywing van hoe ons met respek na mekaar moet kyk! As ons met eerbied en respek na mekaar kyk, moet ons leer om weer te kan kyk. Ons moet kan rewind! Want as ons weer kyk sal ons dalk iets anders in iemand raaksien wat ons nie die eerste keer gesien het nie. En rewind of kyk-weer sal ons help om met eerbied en respek teenoor mekaar te lewe. Kom ek gee ‘n paar voorbeelde van ‘n lewe met respek:\nHoeveel keer het jy al net so in die verbygaan na iemand gekyk en klaar jou mind opgemaak of jy van die persoon hou of nie? En daardie een kyk het julle verhouding bepaal! Dit bepaal jou gesindheid en jou lyftaal teenoor daardie persoon. Ons doen dit baie. Ons kyk een keer en vorm ‘n opinie. En partykeer is daardie opinie ‘n slegte opinie van mense wat lewenslank aan hulle bly kleef. Daarom sal ons mense dikwels verkeerdelik net een kyk gee en afskryf. Dit is disrespekvol teenoor mense, want ons gee hulle nie ‘n kans om te wys wie hulle regtig is nie.\n‘n Ander voorbeeld van ‘n kyk-weer. Mense kan ons baie vinnig afsit of irriteer met iets wat hulle doen of iets wat hulle sê. En gevolglik is ons op die plek ongeduldig of kwaad of geïrriteerd met mense. Dit kan gebeur met vreemde mense maar gebeur baie meer in ‘n verhouding met mense vir wie jy baie lief is. Maar wat sal gebeur as jy ‘n tweede keer kyk of ‘n tweede keer luister en nie onmiddellik reageer nie? As jy weer kyk sal jy dalk raaksien wat die persoon bedoel en agterkom vanuit watter hoek hy/sy redeneer. Jy sien, as ons dan weer kyk en weer dink oor wat hulle gesê het en weer kyk en weer dink oor ons eie reaksies sal ons dalk meer begrip hê en anders optree. Baie gevegte sal so gestop word. Ons sal met meer respek teenoor mekaar praat en optree as ons weer kyk en weer luister. Maar dikwels reageer ons op ‘n eerste kyk. En die reaksie getuig gevolglik baie keer van disrespek vir mekaar.\nRe-spect, kyk-weer leer jou ook om dieper te kyk. Dit laat jou goed raaksien wat jy nie met die eerste oogopslag sou raaksien nie. Kyk met hoeveel respek het Jesus teenoor mense opgetree. Selfs mense wat in ander se oë nie hulle respek verdien het nie. Neem maar net die vrou wat op owerspel betrap is en wat almal disrespekvol met klippe wou doodgooi. Jesus kon dieper kyk. Verby die velkleur en die klere. En as jy dieper kyk, weer kyk, sal jy dalk mense anders raaksien.\nRespek en liefde het alles met vergiffenis te doen. Ek kan nie vanmôre daarby stilstaan nie, maar ons sal iewers moet gesels oor die skildery van vergiffenis wat in ons lewensmuseums moet hang. As ons mekaar vergewe, tree ons in eerbied teenoor God op. Want God verwag dat ons mekaar sal vergewe soos Hy ons vergewe. As jy eenvoudig God se opdrag ignoreer, is jy disrespekvol teenoor God! Be kind rewind. Jy sien, respek het alles te doen met rewind. En rewind is ‘n funksie op ons lewens-remote wat ons moet leer druk. Hoeveel keer druk Jesus rewind vir jou lewe? Hoeveel keer begin Hy met jou oor? Hoeveel keer rewind en vergewe Hy? Hoe kan jy dan anders as om te rewind en te vergewe? Ons behoort mense te wees in wie se museums daar uitstallings hang van verhoudinge wat ons rewind het. Mense wat vir mekaar kan sê: luister, kom ons begin oor, want ons respekteer mekaar, maar ons respekteer vir God wat dit van ons verwag!\nJy sien, mense wat kyk-weer mense is, wat mekaar respekteer sê Paulus in vers 13, leef in vrede met mekaar. En dit is so eenvoudig soos dit! As daar respek is vir mekaar, respek vir mekaar se goed, respek vir mekaar se opinie, respek vir mekaar se gevoelens, respeke vir mekaar se diversiteit, dan sal daar vrede wees tussen mense. En die interessante van hierdie vrede waarvan Paulus in vers 13 praat, is dat dit nie net ‘n gevoel is wat mense teenoor mekaar het nie. Dit is ‘n keuse! Jy kies om vredevol te lewe en vredevol op te tree. Jy kies om respekvol te wees. Jy kies om twee keer te kyk, jy kies om twee keer te luister, jy kies om rewind te druk. En as jy dit kies sal jy in vrede met mense bly lewe.\nMag respek ons uitstallings oorheers. Amen


Bipolêre depressie word meestal gediagnoseer voor die ouderdom van 25 – die stadium dat ’n mens jou lewensmaat ontmoet en langtermynverhoudings aanpak.\nKan dit werk? Of gaan jy jou hart verpletter? Nege uit tien mense met bipolêre depressie skei immers.\nDie beste mense om by te gaan kers opsteek, is vanselfsprekend diegene wat self in ’n huwelik is waarin een van die maats bipolêr is.\nEk is self bipolêr\nMichelle Ludick se storie het meer draaie as wat ’n sepie in sewe jaar kan inpas. Haar pa was bruin, haar ma wit. Dit in 1965. Liefdesglipsies oor die kleurgrens was toe nog erger as die liefde self. Sy is dus vir aanneming opgegee. Aan ’n bruin egpaar wat “gepas tussenin” was.\nDaar is nog kinkels in haar kinderjare: haar aanneemma was 38 en het ná verskeie probleme alle hoop op ’n eie kind laat vaar. Sy was ook nog lank nie daaroor voordat sy Michelle gekry het nie. Ná Michelle het sy kinders begin versamel en nog pleegsorg-boeties en -sussies het gevolg, almal kinders van familielede van haar aanneemouers.\nMichelle was volgens wet die enigste eie kind, maar tog was sy die enigste een wat nie bloedfamilie was nie…en die een met die vreemde strepe.\nDaar was haar wilde aptyt vir die seksuele wat in haar middel-tienerjare begin wys het. Haar kerkvaste ouers het hard probeer om hul streng waardes aan haar oor te dra. Maar verniet.\nDaar was nog ’n kant aan haar wat haar ouers bly uitboul het: sy kon net so maklik in ’n diep, weerlose depressie verval.\nGelukkig het sy as briljante student op skool en universiteit die beurse huis toe gebring wat vir haar studie betaal het. Sy was ’n talentvolle maar onstuimige tiener – en haar ouers kon dit nie verstaan nie.\nMaar tieners word mos groot en dan gaan dinge regkom. Of so het almal gehoop.\nOp 24 het sy ’n leerling-pastoor ontmoet wat dadelik baie meer as geestelike belangstelling in haar getoon het. Soveel so dat sy op die eerste dag vir hom gesê het hy is “te oud, te vet en te lelik” vir haar. Maar drie weke later is sy met hom getroud.\nTeen die tyd dat hul babaseun gebore is, het hy haar in ’n inrigting vir drankverslaafdes laat opneem.\nEn dit, sê dié aantreklike, mooi versorgde vrou, was die beste ding wat met haar kon gebeur het. Want toe is sy met bipolêre depressie gediagnoseer.\n“Ek het van 16 af geweet iets is weird aan my. Ek was anders. Ek het soms dinge gesê en gedoen wat vreemd was. Soos eendag op pad na ’n kerkbyeenkoms. Ek het skielik die bevlieging gekry om om te draai vir seks. Ek het dit gedoen en toe ek klaar was, moes ek vir die vale hol om by my maat te kom voordat ons die trein moes haal. Toe hy vra waar ek was, het ek doodluiters verduidelik wat gebeur het. Net so. Sonder enige insig dat dit onvanpas is.\n“Ek kon dae lank sonder slaap regkom. Ek sou byvoorbeeld tot tweeuur snags werk en dan die hond neem om te gaan stap – en woedend wees omdat hy onwillig is. Daarna sou ek terugkom en vir ’n uur of twee aërobiese oefening doen voordat ek regmaak vir klas die oggend.\n“Dan was daar die donker dae. Dae dat ek so ’n patetiese bondeltjie was dat my ouers my dokter toe geneem het. Omdat niemand van ons geweet het wat manie is nie, het niemand die dokter van my ‘hiper’ dae vertel nie. Wat hy gesien het, was ’n erg depressiewe mens – ek in my ‘af’ fase. Dus is ek jare der jare vir depressie behandel, wat nie my hipermaniese dae kon beheer nie.\n“Ná my baba se geboorte was ek in ’n erg maniese fase en verskeie kere in klinieke en rehabilitasiesentrums. Dit is daar waar ek vir die eerste keer reg gediagnoseer is.\n“Wat ’n genade. Wat ’n verligting. Daar was ’n rede vir die chaos in my lewe, vir die snaakse dinge wat ek aangevang het. My huwelik was ’n maniese impuls; die tye waarin ek dae aaneen kon werk en dus akademies kon presteer, was deel van die maniese fase; die vreemde seksualiteit was deel van my hoë dopamienvlakke; die drie selfmoordpogings was deel van die depressiewe fase van bipolêre depressie.”\nMichelle se lewe het nie soos ’n handomkeer verander nie. Dokters het jare lank medikasie uitgetoets voordat sy die regte een gevind het wat haar hou waar sy nou is: ’n stabiele berader wat vir ander mense met bipolêre depressie ’n vaste anker is.\nHaar verhaal het ook ’n ware sprokiesverhaal einde, prins en al. Mark Ludick is sy naam.\nMark en die plakker\nAs ’n lektor heeltyds gesekondeer word om aan ’n ander inrigting verder te studeer, behou hy sy kantoor – al kom hy vir maande aaneen nooit daar nie. Hy gaan immers later weer kom klasgee.\nToe Mark op ’n dag sy kantoordeur ná juis so ’n sessie studieverlof oopstoot, het daar iemand agter sy lessenaar gesit. Iemand wat hom kwaai gevra het wie hom die reg gee om in te kom sonder om te klop? En, sien hy dadelik, sy het sy hele kantoor geherrangskik, sy foto’s afgehaal en sy kosbare boeke weggemaak. En sy is baie sexy.\nMichelle was om byna dieselfde rede in daardie kantoor as Mark: nuut en voorlopig tydelik by die departement. Vir haar is gesê sy kan enige van die leë kantore betrek. Dié een was sonnig.\nMark het verduidelik hy eet altyd sy middagete in sy kantoor. Sy ook, het Michelle teruggekap. Hy het die skimp geïgnoreer en op een van sy stoele gaan sit. So het dit vir weke aangegaan. Elke middagete het hy ingestap en elke dag het Michelle hom geïgnoreer.\nDit was kort ná Michelle se egskeiding en sy was woedend vir alle mans. Mark se kalmte het haar egter begin fassineer en die stil middagetes het die hoogtepunt van haar dag geword … een waarvoor sy al hoe meer moeite gedoen het om mooi te lyk.\nIets sou die ys tussen die twee hardekoppe moes breek. ’n Mooi herfsdag het dit gedoen.\n“Dit was een van daardie Kaapse dae dat jy net buite móét kom, en toe vra ek of ek vir haar die kampus kan gaan wys.”\nPleks van net te sê sy sal graag saamstap, tuimel die storie van haar onlangse bipolêr-diagnose uit. Sy het verduidelik dit is waarom sy nie maklik vriende maak nie en dié wat sy maak, altyd ná ’n tyd verloor.\n“Ek was verstom. Hier sit dié mooi, knap, innemende vrou voor my wat alles onder beheer het. Ek het nie veel van die siekte geweet nie en beslis niemand geken wat daaraan ly nie. Maar ek het haar toe al lank genoeg deurgekyk om te weet sy is ’n juweel.\n“Ek het begin uitvra en so nooi sy my toe na die ondersteuningsgroep waarheen sy een keer per maand gaan.”\nMichelle het min van die vriendskap verwag. “Jy dink jy is bipolêr en daarom is liefde en vriendskap jou nie beskore nie. Jy loop met dié ding in jou kop dat jy dit nie werd is nie. Daar is immers fout met jou; jy het iets wat vir ander onaanvaarbaar moet wees.\n“Só het dit vir my gevoel. Niemand in my gesin het ooit probeer verstaan wat bipolêre depressie is nie. Vir hulle is ek die een met wie daar iets skort. Ek was ná my diagnose bitter alleen, met net so min ondersteuning tuis as voor my diagnose.\n“Jy’s bang as jy die eerste keer hoor jy is bipolêr. Jy weet nie wat voorlê nie. Die terapeute is goed vir jou, maar jy is eensaam. Ná al die drama wat jy veroorsaak het, het jy jou familie en vriende langs die pad vervreem.\n“Ek verstaan dit en verwyt niemand nie, maar daarom was dit vir my so kosbaar toe ek by die groep opdaag … en daar staan Mark. Hy het spesiaal vir mý gekom. Niemand, nie my pa of ma of ’n vriendin, het nog ooit as my ondersteuner net vir my by die groep opgedaag nie. Hy het my vertroue geheel en al gewen.”\nMark was – en is steeds – haar vertroue werd. Maar dit wás skrikwekkend aan die begin, erken Mark. “Dis dan dat jy besef wat stigma beteken. Jy kyk dadelik met ander oë na die mens. Jy vertrou dinge nie heeltemal nie. Jy dink jy weet nie wat jy aan hom het nie.\n“Eintlik is dit net jou onkunde wat jou bang maak. Ek het vinnig geleer vir jou as buitestander is daar niks so erg aan bipolêre depressie nie. Mense met bipolêre depressie is nie gevaarlik nie. Hulle is net mense.\n“Jy moet onderskei tussen die mens en die siekte. Michelle is ’n wonderlike mens met ’n siekte, net soos daar ander wonderlike, dierbare mense is met hoë bloeddruk of diabetes.\n“Die tweede ding wat ek nou weet, is dat dit een van die behandelbaarste van al die gemoedsiektes is. Iemand met bipolêre depressie hoef nie siek te wees nie. Sodra die siekte onder beheer is, verdwyn die vreemde optrede.\n“Ek het ook begin verstaan hoe dié breintoestand mense weerloos kan maak. Dit moet baie moeilik wees om soms buite beheer te voel en sonder jou gewone goeie oordeel te moet funksioneer.\n“Te min mense verstaan dié drie basiese dinge. Toe dit bekend word dat Michelle bipolêr is en dat ons wil trou, het mense my tromp-op gevra of ek mal is om met ’n mal vrou te trou. Selfs nog op ons troudag.”\nMoeilik of die moeite werd?\n“Kyk, ek het al moeilike dae gehad. Dit is erg as jou vrou probeer selfmoord pleeg. Dit skep baie selfverwyt, want jy dink dis jou skuld en jy faal.\n“En dan moet ek ’n paar aanpassings maak. Drank is vir Michelle ’n sneller – met ander woorde iets wat haar kan oorstoot in depressie of hipermanie. Ons drink dus nie.”\nMichele kan sekere woorde en liedjies nie hanteer nie – soos How Deep is Your Love. Mark kan nie altyd vooraf weet watter ontstellende herinneringe doodgewone woorde by haar oproep nie, sê sy.\n“Ek moet ook my tempo kan bepaal – en dikwels moet Mark my akkommodeer. Ons kan dalk ’n uitstappie beplan het, maar as ek voel ’n dip is aan die kom, moet hy my toelaat om kop uit te trek en te gaan slaap.”\nEn soms moet Mark vir Michelle sê: “Ho nou, vrou. Jy raak nou ’n bietjie hoog.”\n“Ek kan die hipermanie sien, sy nie. En dan moet sy my vertrou dat ek haar nie sommer net wil kortknip omdat ek selfsugtig is nie.\n“Die jare wat dit geneem het om uit te vind watter medikasie vir Michelle werk, was ook nie altyd maklik nie. Dis nie ’n grap as jou vrou skielik baie gewig optel of so bewe dat die koppie op die piering ratel, of ’n hele jaar van haar lewe vergeet nadat sy vir elektriese skokbehandeling was nie.\n“En dit kos ons geld. Ons mediese fonds weier om te betaal vir die een middel wat juis vir haar werk.”\nSkielik spring Mark op en verdwyn. Binne minute is hy terug met ’n hele arm vol sagtespeelgoed. “Croc. Bibbity. Pursey. Sir Ween of the Oval Table…” stel hy hulle een vir een voor.\n“Die sleutel tot ons geluk is vir ons God se genade en krag en goeie kommunikasie. Ek móét weet waar Michelle staan en sy wíl weet wat ek dink.\n“Maar ek is ’n tipiese ingenieur. Ons praat nie oor ons gevoelens nie, want ons weet nie eintlik wat ons voel nie. Ons is mos besig met dinge, nie voele nie. Maar toe ontdek ons ’n manier om te vra sonder om die ander party in ’n hoek te dryf.\n“Elkeen van ons poppe het sy eie onderwerp waaroor net hy praat – en so kan ons mekaar nou oor enigiets uitvra.\n“Soos ek hier sit, weet ek ek het die beste huwelik moontlik. As ek weer moes kies, was dit Michelle. Elke keer.\n“Laat ek jou vertel van die opwindende kant …” Mark se oë blink, maar voor hy verder praat, laat val Michelle skalks:\n“Bipolêre vroue het ’n hoë libido.”\nDit is waar – mits hulle op medikasie is wat hulle binne die grense van ’n gesonde libido hou.\nMark lys sy ander gunsteling-redes waarom ’n huwelik met ’n bipolêre maat spesiaal en opwindend kan wees.\n“My vrou verveel my nooit nie. Sy is altyd lus om iets nuuts te probeer – van Chinese kos tot die wonderlikste eksotiese bredies wat sy self kook. Sy is so interessant. Sy hou van verskeidenheid en ons huis word voortdurend geherrangskik. Die tafel is altyd anders gedek. Ek kry dikwels die oulikste verrassings in my kospakkies. Sy is heerlik intelligent en het ’n vlymskerp sin vir humor. En sy gee glad nie om as ek in die openbaar liefdevol is nie.\n“As jy my vra, kan ek met die grootste eerlikheid sê my huwelik is dieper, opwindender en beter as die meeste ander mense s’n.”\nMaat maak ’n plan\nBerader Michelle Barnes is met ’n bipolêre maat getroud. “Jay is ’n wonderlike, wonderlike eggenoot. As ons saans voor die TV cuddle, dan weet ek die baie vreugde is die bietjie drama werd. Ons maak só om dit te laat werk:\n– Ons het ons eie psigiater. Vergeet van ’n tuisdiagnose. Dis ’n psigiater se werk. En bou ’n goeie verhouding met hom op. Hoe meer jy met jou psigiater gesels oor hoe jy voel, hoe beter kan hy jou help.\n– Ons onthou en geniet die positiewe Jay. Soos al die bipolêre mense wat ek ken, is hy baie intelligent, ekspressief, interessant, bedagsaam en spontaan. Ek hou die hele prentjie in gedagte, nie net die bipolêre kant nie.\n– Ek ken Jay se tipiese gedragpatrone. Hy ly aan grade van depressie. By baie ander bipolêre mense kom bingeing dikwels voor, maar die algemeenste is drank, dobbel, intense godsdienstige belewenis, jaagtogte, koopgiere, seksavonture, grootskeepse projekte, hoërisiko-sakeplanne of -beleggings en waaghalsige aktiwiteite.\n– Ék bestuur dit. Alle gelukkige verhoudings is verhoudings wat bestuur word. As jy nie jul lewe bestuur nie, gaan dinge op ’n chaos uitloop.\n– Ons praat baie oor waar ons staan. Hoe openliker en eerliker ons gesels oor hoe ons mekaar ervaar, hoe groter is ons begrip vir mekaar en vertroue in mekaar.\n– Ek kies wanneer ons gesels. Ons gesels wanneer bipolêres gesond is. Terwyl hulle in ’n greep van episodes is, kan hulle nie versoeke inneem nie.\n– Ek verwyt hom nooit. Hy kan dit werklik nie help nie. Maar ek bestuur sy gedrag. Dit kan nog kom, maar by ons is vergrype ontoelaatbaar. Jay vertrou my genoeg dat hy my toelaat om hom tot halt te roep as dinge te erg raak.\n– Ek is pro-aktief. Ek wag nie tot Jay homself in ’n gemors kry nie. Sodra ’n voorval opkom, praat ek rustig met hom, kry hom op ’n rustige plek waar niks hom verder opjaag nie, en ek sorg dat hy genoeg slaap. Ek beskerm hom dus teen homself. (By ander bipolêre mense, met kooplus as probleem, kan jy jou maat se kredietkaart tydelik by jou hou.)\n– Ek ken Jay se snellers. Meestal word ’n voorval voorafgegaan deur tekens. Algemene snellers is opwinding, drank en te min slaap.\n– As dinge handuit ruk, hou ek kop. Ek skree, baklei of oorreageer nie. Ek hou my stemtoon doelbewus rustig, sê vir Jay ek sien hy is ontsteld en vra wat ek kan doen om te help.\n– Jay het, soos die meeste gediagnoseerde bipolêre mense, uitstekende insig in sy siekte en kan homself met oefening kalmeer. As ek sien ’n bui is aan die opbou, maak ek Jay taktvol bewus daarvan. Net dit is dikwels genoeg dat hy homself tot besinning bring.\n* Met ’n gemiddelde voorkoms van 2% van die meeste bevolkings is daar in Suid-Afrika tussen 800?000 en ’n miljoen mense met bipolêre depressie.\n* Volgens die WGO is bipolêre depressie sesde op die lys van redes vir werksongeskiktheid.\n* Onderdiagnose is ’n reuse-probleem. In ontwikkelde gemeenskappe word net een uit elke twee lyers gediagnoseer. Die syfers in armer gemeenskappe is beroerd.\n* Bipolêre depressie is van die behandelbaarste gemoedsiektes.\n* Ná behandeling en gespreksterapie keer die meeste bipolêre mense hul lewe om van algehele chaos na suksesvolle, produktiewe, goedaangepaste en gelukkige lewens.\n*Dit verg meestal lang eksperimentering om die regte medikasie te vind.\nTelefoniese hulp: SADAG Bipolêre-hulplyn 0800-70-80-90\nInligting: www.bipolar.co.za, met ’n lys landwye ondersteuningsgroepe\nAfrikaanse ondersteuningsgroep: www.rooiroseluister.wordpress.co.za. Michelle Ludick: 073 140 7078


— Amos Agrimin\nHENNIE VILJOEN, Amos Agrimin\nBaie geluk! Die feit dat jy hierdie reeks artikels oor arbeidsverhoudinge begin lees het, is reeds ‘n bewys dat jy die ingesteldheid van ‘n wenner het. Wenners is mense wat altyd bereid is om te leer en hard te werk om hul prestasie voortdurend te verbeter – al is dit later net met breukdele van ‘n sekonde (in die geval van swemmers of atlete).\nDie produsent wat daarop ingestel is om sy kennis en vaardighede ten opsigte van arbeid en arbeidsverhoudinge te verbeter, is beslis op die wenpad.\nEk is bevoorreg om ‘n paar van die top-produsente in Suid-Afrika persoonlik te ken. Wat my telkens opval is hulle, en in vele gevalle ook hulle vrouens, se ingesteldheid teenoor hulle personeel. By geleentheid het ek my verstom toe ek sien hoe ‘n groot produsent (letterlik en figuurlik) op die gras buite die boerdery se kantore op sy hurke gaan sit en ‘n gesprek met een van die werkers se kinders (nog ‘n kleuter) aanknoop.\nPersoneel wat op daardie plaas gekom en gegaan het, het die boodskap baie duidelik gekry: Hulle word as mense gesien en selfs hulle kinders is vir die produsent van daardie plaas belangrik.\nSo terloops: Is dit nie ook dié eienskap van oudpresident Nelson Mandela wat ons almal verstom het nie? Al was sy program hoe vol, het hy altyd tyd vir mense gehad, want mense was vir hom belangrik. Dit het hom in staat gestel om selfs van sy vyande vriende te maak.\nOm tyd, geld en energie te spandeer om jou vaardighede ten opsigte van verhoudinge te verbeter, is ‘n uitstekende belegging waarop jy ‘n belowende oes kan verwag. Al kom dit vir sommige van ons meer natuurlik as vir ander om met mense te werk, kan ons almal leer hoe om ons arbeidsverhoudinge te verbeter.\nArbeidsverhoudinge in die landbousektor is onder geweldige druk. Dít het ek opnuut besef toe ek eendag na die dienskontrak van ‘n plaaswerker in my hand kyk – dit was dikker as enige ander dienskontrak wat ek nog ooit in my hand gehad het.\nDit het egter nie in die eerste plek iets met ras en kleur te doen nie. Ek onthou nog ‘n werkswinkel vir jong produsente wat Amos Agrimin (‘n landboubediening) ongeveer tien jaar gelede in die Oos-Vrystaat gehou het. 50% van die produsente was Afrikaans- en 50% Sothosprekend. Op ‘n vraag oor wat die grootste uitdaging is waarmee hulle worstel (geld en kontantvloei uitgesluit), het beide die Afrikaans- en die Sothosprekende produsente geantwoord: “Arbeidsverhoudinge”.\nWie dus arbeidsprobleme nét oor die boeg van ras en kleur wil gooi, maak ‘n baie groot fout...Só eenvoudig is dit nie. Om met mense te werk, in watter verband ook al, vra bepaalde kennis en vaardighede, net soos enige ander werk op die plaas. Blanke produsente wat blankes aanstel en Sotho produsente wat Sotho’s aanstel, ontdek gou dat dit nie die einde van hulle moeilikheid beteken nie.\nProbleme in die arbeidsmark het diep wortels wat dikwels niks met arbeid self te doen het nie. Kom ek noem ‘n enkele voorbeeld. Meer as 80% van alle geweldsmisdade in Suid-Afrika vind binne-in gesinne plaas. Die konflik is dus nie in die werksplek nie, nie eers net tussen mense van dieselfde etniese groep nie, dit is tussen mense van dieselfde familie.\nIn sy skitterende boek, The world needs a father, haal mnr Cassie Carstens aan die begin van hoofstuk twee vir Stephen Baskerville van die Howard Universiteit aan. Baskerville sê: “Virtually every major social pathology has been linked to fatherlessness. Violent crime, drug and alcohol abuse, teen pregnancy, suicide – all correlate more strongly to fatherlessness than to any other single factor.”\nEk wil graag byvoeg: Ook baie van die probleme in die werksplek kan herlei word na afwesige pa’s. Volgens Carstens toon die laaste sensus in Suid-Afrika dat slegs 33% van kinders opgroei in huise waar hulle biologiese pa’s teenwoordig is. Twee uit elke drie kinders word dus sonder hulle biologiese pa’s groot. Vaderloosheid lei tot baie en diep emosionele wonde by mense, ongeag of hulle later werkgewers of werknemers is. Hierdie emosionele wonde beïnvloed mense se interaksie met mekaar – ook in die werksplek.\nDit is egter nie net vaderloosheid nie: Feitlik elke sosiale, maatskaplike, opvoedkundige en ekonomiese probleem in die land het ‘n enorme invloed op arbeidsverhoudinge in die landbou. Die oorgrote meerderheid van mense (beide werkgewers en werknemers) het nog nooit ‘n enkele boek oor die huwelik of oor kinderopvoeding gelees nie.\nMin studierigtings aan universiteite en kolleges sluit modules oor arbeid en arbeidsverhoudinge in. Ook op skool geniet die saak bloedweinig aandag. Dit lei tot groot onkunde en ‘n gebrek aan interpersoonlike vaardighede by die meeste mense.\nDie onvermoë om konstruktief aan goeie verhoudinge te bou, word vererger deur ‘n klomp uiteenlopende sake: Morele verval in die land, die gaping tussen ryk en arm, die afstand tussen woon- en werksplek (trekarbeid – wat weer tot vaderloosheid lei), politieke gebeure in ons eie land asook ons buurlande, die seisoenale aard van baie werksgeleenthede in die landbou, verwagtinge en/of vrese ten opsigte van grondhervorming, werkloosheid (ook onder gegradueerde jongmense), die afwesigheid van ‘n Bybelse werksetiek, eise om ‘n minimum loon van R12 000 per maand in die mynsektor wat baie aandag in die media geniet, en so kan ‘n mens aanhou.\nSelfs in 2 Timoteus 3:1 - 5a teken Paulus vir ons ‘n prentjie wat beslis nie bevorderlik is vir goeie arbeidsverhoudinge nie. Hy skryf onder leiding van die Gees van die Here: “Dit moet jy weet: In die laaste dae sal daar swaar tye kom. Die mense sal selfsugtig wees, geldgierig, grootpraterig en verwaand, beledigend teenoor hulle medemense en ongehoorsaam aan hulle ouers, ondankbaar en ongodsdienstig; hulle sal liefdeloos en onversoenlik wees, kwaadpraters, bandeloos en wreed, sonder liefde vir die goeie; hulle sal verraaiers wees, roekeloos en hooghartig. Hulle sal eerder liefde vir genot hê as liefde vir God. Hulle sal nog die uiterlike skyn van die godsdiens hê, maar die krag van die godsdiens sal hulle nie ken nie.” (1983 Vertaling van die Afrikaanse Bybel)\nDaar is dus geen quick fix vir die uitdagings waarvoor arbeid en arbeidsverhoudinge ons stel nie. Slegs die produsent wat daarop ingestel is om sy kennis en vaardighede ten opsigte van arbeid en arbeidsverhoudinge te verbeter, is op die wenpad. Sonder hierdie kennis en vaardighede gaan die gety vroeër of later teen jou draai.\n“Meet om te weet” is ‘n bestuurspraktyk wat ek 20 jaar gelede by mnr Tod Pienaar, Merino-produsent van Colesberg, geleer het. Dit is heelaas nie net reën, geld, produksieresultate en ander tegniese gegewens wat gemeet moet word om goeie bestuursbesluite te neem nie. Ook arbeid en arbeidsverhoudinge moet deurlopend geëvalueer en verbeter word.\nIn jou strewe om hierdie kennis te kry en hierdie vaardighede te bemeester, is Amos Agrimin die regte vennoot waarna jy soek. Gedurende die jaarlikse 40-Dae Gebedsfokus op die Landbou (1 September tot 10 Oktober) gaan ons DV hierdie jaar op arbeid en arbeidsverhoudinge fokus.\nSoos in die verlede sal daar ‘n gebedsgids met 40 dagstukkies deur Amos uitgegee word. Dit sal ook gratis van Amos se webtuiste afgelaai kan word (besoek www.amosagrimin.net). ‘n Reeks DVD’s oor die onderwerp word ook in die vooruitsig gestel.\nVir meer inligting, kontak Hennie Viljoen by 083 233 4433 of hennie.viljoen@amosafrica.net.


Sjefs: Matthew Gordon | Vrouekeur\nMatthew Gordon is ’n sjefkonsultant vir verskeie bekende restaurante en wynplase en ook die nuwe sjef by Laborie se restaurant, Harvest at Laborie, ’n tapasstyl-restaurant met ’n onbelemmerde uitsig oor die wingerde en die Paarl. Hy beskryf sy kookstyl as modern Suid-Afrikaans met ’n kinkel. Sy opleiding was in die tradisionele Franse styl, wat ’n wonderlike basis gevorm het.\nHy het op 12 jaar begin kook toe hy op vakansie saam met sy ouma in Durban was. Sy formele kook-opleiding het hy by die hotelskool in Johannesburg ondergaan voor hy sy vlerke gesprei het en onder meer in Vancouver in Kanada, Londen en Tokio gewerk het. Hy was ook al gassjef in New York, Houston en Moskou.\nResep Matthew Gordon van Harvest at Laborie se Branderige lamsfrikadelle met Romescosous\nWat is jou gunsteling-Laboriewyn en met watter dis drink jy dit graag? Ek is mal oor die vlagskip-shiraz, wat na die stigter, Jean Taillefert, vernoem is. Ek drink en bedien dit graag saam met kruisskyf of lamsvleis.\nWat was die romantiesste maal wat jy nog geniet het? O, ek het baie romantiese maaltye op vakansies in Mauritius met my vrou geniet, maar dit was voor ons kinders se geboorte.\nWatter kosreuk herinner jou aan jou ouma en oupa? My ouma was ’n uitsonderlike kok. As ons saam met haar op vakansie gegaan het, het sy altyd vir ons worsrolletjies gebak, ook broskoek en Crunchie-koekies. Yum.\nWat is jou een wenk vir ’n heerlike braai? Altyd die beste bestanddele, koue bier, uitstekende wyn en Namibiese harde hout (kameeldoring) vir die vuur. Die kole is só goed, jy kan bykans ontbyt daarop maak.\nAs jy drie bekende mense kan nooi vir ete, wie sal dit wees? Jeff Bridges (akteur), Gordon Ramsay (sjef) en ons eie Charlize Theron.\nWat is jou gunstelingkosbestemming? Ek is lief vir Londen en Parys. Ek was nog nie in Spanje en Italië nie, maar glo ek sal mal oor daardie plekke ook wees.\nIs daar een dis wat jy nie graag berei nie? Ek is nie mal oor kaas nie. Ek het geen probleem om kaasdisse te maak nie, ek is net nie mal daaroor nie.\nWat is trooskos vir jou? My vrou, Nicky, se lamskerrie. Dis ook ons kinders se trooskos.\nWatter krui of spesery gebruik jy die graagste in jou kos en watter krui dink jy kry nie genoeg aandag in Suid-Afrikaners se kombuise nie? Ek is lief vir basilie en grasuie, my twee gunstelingkruie, maar ek is ook lief vir kerwel, wat nie baie bekend is nie en skaapsuring (sorrel) wat heerlik saam met salm smaak.\nWat is jou lewensleuse? Jy moet hou van die werk wat jy doen. Meer as die helfte van jou lewe gaan daarin. En in terme van kosmaak: KISS: keep it simple, stupid.\nWatter een bestanddeel kikker vir jou enige maal op? Die veelsydigste bestanddeel is suurlemoen. Dit lig enige dis, soet of sout. Ek gebruik dit baie graag.\nIs daar een dis wat jou vrou, broer, ma of suster, maak waaroor jy mal is en waarvoor jy gereeld vra as jy nie lus is vir kook nie? Ek is baie bevoorreg dat my hele familie goed kook. My vrou maak onder meer ’n ongelooflike lamskerrie, my ma maak ’n heerlike ontbeende gestopte hoender, my broer braai heerlik met lekker slaaie. En my 11-jarige dogter het nou ook begin kook, sou hou hierdie spasie dop!\nWat is jou gunstelingkookboek? Ek hou van Season to taste deur Liam Tomlin en enige kookboek deur Franck Dangereux.\nWat is jou terugvaldis as jy vinnig iets moet kook? Pasta of ’n onweerstaanbare toebroodjie.\n• Bespreek by Harvest at Laborie by Harvest at Laborie in Tailleferstraat, op die Laborie landgoed, by (021) 807-3095, stuur epos na [email protected] of besoek www.harvestatlaborie.co.za\n• Loer by www.matthewgordon.co.za of volg Matthew op Twitter by @matthewchef